
	Συναυλία

ΑΓΙΑ ΚΥΠΡΟΣ, 204 ΠΝΟΕΣ

με τραγούδια για τον Αγώνα και τους Ήρωες
της Ε.Ο.Κ.Α. 1955-1959
στο Ίδρυμα Μιχάλης Κακογιάννης

Σε κλίμα συγκίνησης και με μεγάλη προσέλευση πραγματοποιήθηκε,  την Τετάρτη 5 Δεκεμβρίου 2018, στο Ίδρυμα Μιχάλης Κακογιάννης, η συναυλία «ΑΓΙΑ ΚΥΠΡΟΣ, 2014 ΠΝΟΕΣ».
Σε συνεργασία με το Σπίτι της Κύπρου, την Ομοσπονδία Κυπριακών Οργανώσεων Ελλάδας (Ο.Κ.Ο.Ε.), την Ένωση Κυπρίων Ελλάδος (Ε.Κ.Ε.), την Επιτροπή του Πανεπιστημίου Αθηνών για την Κύπρο και το Ίδρυμα Μιχάλης Κακογιάννης, η Δισκογραφική Εταιρεία G.S.F. Music – Η.Γ. Σαμουρίδης, διοργάνωσε  τη συναυλία από το δισκογραφικό μουσικό έργο της, ΑΓΙΑ ΚΥΠΡΟΣ, 204 ΠΝΟΕΣ με τραγούδια για τον αγώνα και τους Ήρωες της Ε.Ο.Κ.Α. 1955-1959.  
Στην κατάμεστη αίθουσα του Ιδρύματος, χαιρετισμό απηύθυνε ο Πρέσβης της Κυπριακής Δημοκρατίας κ. Κυριάκος Κενεβέζος. 
Η μουσική του έργου είναι του Γιάννη Δημητρά και οι στίχοι, των Γιάννη Δημητρά, Νίκου Παπακλεοβούλου και Βασιλικής-Μαρίας Δημητρά.
Εισαγωγικά κείμενα, επιμέλεια, χορηγία παραγωγής: Νίκος Παπακλεοβούλου

Ερμήνευσαν αλφαβητικά: Χρήστος Κάλλοου, Μαρία Κανελλοπούλου, Εύη Καπάταη, Βασίλης Λέκκας, Άρης Περιβόλας, Πασχάλης Τσαρούχας, Δημήτρης Χιονάς η Χορωδία Φωνητικό Σύνολο «ΤΕΝΟΤΡΟΠΙΑ» και η Χορωδία Ενηλίκων «ΕΡΓΑΝΗ», υπό τη διεύθυνση του Άγγελου Βελεγράκη.

Στη ορχήστρα συμμετείχαν: Γιώργος Τσοκάνης ενορχήστρωση, διεύθυνση ορχήστρας και πιάνο, Μαρία Τσοκάνη πλήκτρα, Χρήστος Αλεξόπουλος τύμπανα, Δημήτρης Σαββαΐδης μπουζούκι, Βαγγέλης Αυγέρης φυσαρμόνικα και Θωμάς Καραμαζάκης ηχοληψία.
Εισαγωγικά κείμενα: Χρήστος Κάλλοου και Βίκυ Μαραγκάκη
Αφίσα, Βίντεο: Ευάγγελος Κάλλοου 
Σημείωμα των διοργανωτών:
Στον ένδοξο Αγώνα της Ε.Ο.Κ.Α. 1955-1959 προσέφεραν τη ζωή τους στον βωμό της ΕΛΕΥΘΕΡΙΑΣ και της Ένωσης με τη Μητέρα Ελλάδα 108 άτομα, τα οποία δικαίως χαρακτηρίστηκαν ΗΡΩΕΣ. Δυστυχώς πολύ λίγοι από αυτούς είναι ευρέως και προσηκόντως γνωστοί με το έργο αυτό επιδιώκουμε να προβληθούν τα ΙΔΑΝΙΚΑ τους, ώστε να καταστούν φάροι φωτεινοί δημιουργικής πορείας προς ένα καλύτερο μέλλον, για τις σημερινές και τις επερχόμενες γενεές.
6 Δεκεμβρίου 2018

